da sv en da da da da da da sl da da da da da da da pt da da da da da da da de da da da da da da da da da da da da da da da da da de sl da da da da da da da da da da da da da da da da da en
Lære at bruge et mikroskop.
Sammenligne dyre- og planteceller. Og måske bakterieceller.
Præparatet placeres på objektglasset og dækkes med dækglas.
Et mikroskop forstørrer små ting (objekter), vi ikke kan se med det blotte øje. Her ses et lysmikroskop. Der findes også elektronmikroskoper til at se endnu mindre ting.
Både dyreceller og planteceller er eukaryote celler. Det betyder, at de indeholder en kerne med DNA. Kernen kan vi se i mikroskopet.
De dyreceller (eukaryote), du skal se, er celler fra kinden i din egen mundhule.
Hvis du er heldig, kan du også se bakterieceller som klynger af små prikker ved siden af menneskecellerne. De lever helt naturligt i munden. De er 10-100 gange mindre og uden cellekerne.
Læs mere om celler
adskiller sig fra dyreceller ved:
De indeholder grønkorn – her sker fotosyntese.
Store væskefyldte vakuoler, der afstiver planten.
Stiv cellevæg – cellens skelet.
Vi skal se på blade fra vandpest. De har meget tynde blade, og cellerne er lette at se, fordi lyset trænger igennem cellerne.
Mikroskop + tilbehør (objektglas, dækglas, engangspipetter).
Mobil til at tage billeder
Skrab flere gange med en træpind på indersiden af kinden. Dup skrabet i en dråbe vand på et objektglas, så dråben til sidst bliver lidt grumset. Gentag flere gange.
Sådan samler du cellerne
Opvarm objektglasset forsigtigtover en gul flamme på bunsenbrænderen. Vandet skal fordampe, men aldrigkoge. Bliv ved til det er tørt. Hvis glasset bliver sodet, så tør det af med papir. Du kan godt holde objektglasset i hånden uden at brænde dig.
Dryp en dråbe methylenblåt på dine celler (det gør farverne tydeligere), så det dækker hele den hvide plamage. Lad det stå i 2 minutter og skyl derefter forsigtigtmed vanddråber, så der kun er lidt blåt i kanterne. Undgå at få farve på hud eller tøj. Brug evt. kittel. Kommer der vand på undersiden af objektglasset, så tør det af med papir.
Tilsæt en dråbe vand på de indtørrede celler på objektglasset, og læg forsigtigt et dækglas over.
Anbring glasset på mikroskopbordet, og sæt det fast med fjederarmen. Nu skal glasset ikke røres igen.
Begynd altid med laveste forstørrelse (lille objektiv 4x), og drej derefter til et større. Der justeres skarpt på grov- og finskruen på højre side. Der er 100x på nogle mikroskoper, men dem skal I ikke bruge. Gå kun op til 40x.
Du kan nu søge rundt i cellerne ved at flytte objektglasset ved at skrue på de to styreskruer under mikroskopbordet.
Fotografer de celler, du ser, og find cellemembran, cytoplasma og cellekerne. Er du heldig, ser du også bakterieceller, som er meget små prikker, som kan ligne små cocktailpølser. De er langt mindre end menneskeceller.
Sådan tager du billeder
Mobil til at tage billeder.
Pil et frisk lysegrønt blad af vandpestplanten med en pincet. Gerne et lyst blad nær spidsen.
Anbring bladet i en vanddråbe på et objektglas, og læg et dækglas oven på dråben.
Sæt det under mikroskopet og observer grønkorn, cellevæg og måske vakuolen. Hvis du er heldig, kan du se grønkorn bevæge sig rundt i bladet.
Fotografer/film plantecellerne. Find information på websiden om celler.
Til sidst tilsætter du saltvand til vandet omkring bladet. Vent mindst 5 minutter. Observer og tegn/fotografer plantecellerne – hvad sker der?
Hvad er størrelsesforholdet mellem menneskeceller og bakterier? Observer det, eller find svaret her.
Hvorfor tror du ikke, dyreceller har cellevæg?
Hvilke fordele og ulemper kan mennesket have af bakterier i mundhulen?
Hvad er forskellen på en bakterie og menneskeceller?
Hvad skete der med plantecellerne da I tilsatte salt? Find info her.
indsæt (eget) foto/video af de to celler.
Biologividen.dk er finansieret af BioCosmos
Har du feedback? Klik her for at sende os en besked